LG G Pad 8.3

LG G Pad 8.3 (známy aj ako LG G Tab 8.3) je tabletový počítač, ktorý vyrába kórejská spoločnosť LG Electronics. Patrí do série LG G, ktorá zahŕňa aj smartfón LG G2 a ostatné varianty tabletu G Pad, ako LG G Pad 7.0, LG G Pad 8.0 a LG G Pad 10.1. Predstavený bol 4. septembra 2013 a uvedený na trh v novembri 2013. Na rozdiel od svojho predchodcu, ktorý mal 8,9-palcový displej, G Pad 8.3 má menší, 8,3-palcový displej.

Uvedený bol s operačným systémom Android 4.2.2 Jelly Bean. Spoločnosť LG upravila rozhranie pomocou svojho softvéru Optimus UI. Okrem aplikácií od Google, ako Google Play, Gmail a YouTube, má prístup aj k aplikáciám od LG, ako QPair, QSlide, KnockOn a Slide Aside.

LG G Pad 8.3 je dostupný v 4 variantoch:
 LG G Pad 8.3 LTE (VK810) pre sieť Verizon Wireless LTE
 LG G Pad 8.3 Google Play Edition (V510) s Google apps a automatickými aktualizáciami
 LG G Pad 8.3 Black (V500 Black) iba pre WiFi
 LG G Pad 8.3 White (V500 White) tiež iba pre WiFi-only v bielej farbe

Vnútorné úložisko je 16 GB, so slotom pre microSDXC karty na rozšírenie. Má 8,3-palcový (21 cm) WUXGA TFT displej s rozlíšením 1920 x 1200 bodov. Má 1,3 MP prednú kameru bez blesku a 5,0 MP zadnú kameru, ktorá dokáže nahrávať HD video.

V apríli 2014 LG uvoľnila Android 4.4.2 KitKat s niektorými zlepšeniami UI a prehliadača, ako aj nové grafické detaily ako priehľadný stavový riadok a biele indikátory v systéme KitKat. V júni 2014 LG uvoľnila aktualizáciu Android 4.4.4 KitKat pre G Pad 8.3 Google Play Edition.

Zdroj 

Tablety LG